รัฐบาลไทย-ข่าวทำเนียบรัฐบาล-นายกฯ กล่าวเนื่องในโอกาส “วันแพทย์ ปี พ.ศ. 2564” ขอบคุณบุคลากรทางการแพทย์ทั่วประเทศทุกคนที่เป็นกำลังสำคัญดูแลสุขภาพคนไทยและพัฒนาระบบสาธารณสุขไทยให้เจริญก้าวหน้า
วันอังคารที่ 30 พฤศจิกายน 2564
นายกฯ กล่าวเนื่องในโอกาส “วันแพทย์ ปี พ.ศ. 2564” ขอบคุณบุคลากรทางการแพทย์ทั่วประเทศทุกคนที่เป็นกําลังสําคัญดูแลสุขภาพคนไทยและพัฒนาระบบสาธารณสุขไทยให้เจริญก้าวหน้า
นายกฯ กล่าวเนื่องในโอกาส “วันแพทย์ ปี พ.ศ. 2564” ขอบคุณบุคลากรทางการแพทย์ทั่วประเทศทุกคนที่เป็นกําลังสําคัญดูแลสุขภาพคนไทยและพัฒนาระบบสาธารณสุขไทยให้เจริญก้าวหน้าและขับเคลื่อนเศรษฐกิจประเทศ และร่วมกันต่อสู้กับการแพร่ระบาดโควิด-19 ให้ประชาชนมีสุขภาพที่ดี
วันนี้(27 พ.ย. 64)เวลา15.00น.พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกล่าวคําปราศัยผ่านVTRเนื่องในโอกาส“วันแพทย์ประจําปีพุทธศักราช2564”ซึ่งคณะรัฐมนตรีได้มีมติเมื่อพ.ศ. 2499และประกาศในราชกิจจานุเบกษากําหนดให้วันที่27พฤจิกายนของทุกปีเป็น“วันแพทย์”ของประเทศไทยเพื่อเป็นขวัญกําลังใจและเชิดชูเกียรติบุคลากรทางการแพทย์และให้เกิดความภาคภูมิใจในมวลหมู่แพทย์และระบบการแพทย์ของประเทศไทยได้รับการยอมรับในสังคมไทยและสังคมโลกจัดโดยกระทรวงสาธารณสุขแพทยสมาคมแห่งประเทศไทยในพระบรมราชูปถัมภ์โดยปีนี้มุ่งเน้นเผยแพร่กิจกรรมที่สะท้อนถึงความดีงามของวิชาชีพแพทย์ให้เป็นที่ประจักษ์ทั่วประเทศซึ่งในสถานการณ์การแพร่ระบาดของโรคโควิด-19บุคลากรทางการแพทย์ได้ร่วมแรงร่วมใจปฏิบัติภารกิจที่ยิ่งใหญ่ในการต่อสู้กับการแพร่ระบาดและทําให้ประชาชนมีสุขภาพที่ดีพร้อมเปิดเบอร์โทรศัพท์02 276 4242จํานวน15คู่สายให้ประชาชนโทรเข้ามารับคําปรึกษาปัญหาสุขในรายการโดยมีการเผยแพร่ผ่านการถ่ายถอดสดทางสถานีโทรทัศน์แห่งประเทศไทย(NBT 2HD)และFacebook.com/LiveNBT2HDให้ประชาชนได้ร่วมรับชมด้วย
โอกาสนี้นายกรัฐมนตรีขอบคุณบุคลากรทางการแพทย์ทั่วประเทศทุกคนที่เป็นกําลังสําคัญในการดูแลสุขภาพคนไทยและพัฒนาระบบสาธารณสุขไทยให้เจริญก้าวหน้าตลอดมาทั้งนี้รัฐบาลมีความห่วงใยและให้ความสําคัญกับสุขภาพและสาธารณสุขของประชาชนเป็นอันดับแรกมาโดยตลอดเช่นกันโดยมีนโยบายในการวางรากฐานระบบหลักประกันสุขภาพสนับสนุนการจัดการสุขภาพในระดับภูมิภาคและการกระจายบุคลากรและทรัพยากรสาธารณสุขให้เหมาะสมกับท้องถิ่นและครอบคลุมทั่วประเทศเพื่อให้ประชาชนทุกระดับเข้าถึงการรักษาและบริการทางการแพทย์ที่มีประสิทธิภาพได้อย่างเท่าเทียมกันนอกจากนี้รัฐบาลได้มุ่งมั่นส่งเสริมการพัฒนาขีดความสามารถในการวิจัยด้านวิทยาศาสตร์การแพทย์และสาธารณสุขให้บุคลากรมีความสามารถและมีเครื่องมือทางการแพทย์ที่ทันสมัยทัดเทียมนานาประเทศเพื่อสนับสนุนและสร้างโอกาสให้ประเทศไทยสามารถเป็นศูนย์กลางทางการแพทย์และสาธารณสุขในระดับภูมิภาคและระดับโลกในภายภาคหน้า
พร้อมกันนี้นายกรัฐมนตรีแสดงความเชื่อมั่นปัจจุบันประเทศไทยมีระบบการแพทย์และสาธารณสุขที่เข้มแข็งรวมทั้งมีแพทย์และบุคลากรทางการแพทย์ที่มีความสามารถเป็นเลิศและเป็นที่ยอมรับในวงการแพทย์ระดับสากลสร้างความไว้วางใจให้แก่ชาวต่างชาตินานาประเทศในการเดินทางเข้ารับบริการทางการแพทย์ในประเทศไทยสามารถสร้างรายได้ให้แก่ประเทศและเป็นส่วนสําคัญในการขับเคลื่อนเศรษฐกิจไทย
นายกรัฐมนตรีชื่นชมแพทย์และบุคลากรทางการแพทย์ซึ่งเป็นเจ้าหน้าที่ด่านหน้าที่ปฏิบัติหน้าที่อย่างเต็มกําลังความสามารถด้วยความทุ่มเทแรงกายแรงใจเสียสละอดทนและอุทิศตนต่อสังคมและส่วนรวมเป็นอย่างยิ่งในช่วงระยะเวลา2ปีของสถานการณ์การแพร่ระบาดของโรคโควิด-19ในการดูแลปกป้องและรักษาชีวิตของประชาชนทุกคนให้ปลอดภัยจนทําให้สถานการณ์การแพร่ระบาดทุเลาลงในปัจจุบันประชาชนสามารถกลับมาประกอบอาชีพและดําเนินชีวิตอย่างปกติได้อีกครั้ง
ในตอนท้ายนายกรัฐมนตรีขอส่งกําลังใจและขอบคุณแพทย์และบุคลากรทางการแพทย์ทุกคนแทนประชาชนชาวไทยทุกคนอีกครั้งและในโอกาส“วันแพทย์”ปีนี้ขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากลอีกทั้งพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีได้โปรดดลบันดาลประทานพรให้พี่น้องแพทย์และบุคลากรทางการแพทย์พร้อมทั้งครอบครัวจงประสบแต่ความสุขความเจริญมีกําลังกายกําลังใจที่เข้มแข็งและสัมฤทธิผลในสิ่งอันพึงปรารถนาทุกประการเพื่อร่วมกันเป็นพลังสําคัญในการขับเคลื่อนสังคมและระบบสาธารณสุขไทยให้มีความเจริญก้าวหน้าอย่างมั่นคงสืบไป
----------------